Period: Old Babylonian
Genre: Literary
Transliteration:
<SURFACE>
...
...ni₂-tuku {d}...
{d}suen-i-din-nam <unk> ma₂ da-ni kaskal saŋ...
nin gal me-te zid₂-da kug-sig₁₇ še...
še saŋ-bi gu₂ <unk> bi₂-in-la₂-la₂ e₂-kur za-gin₃...
kar nam-til₃-la kar urim₅{ki}ma-še₃ gu₂-un-bi...
e₂ mah-a e₂ {d}suen-na-še₃ hul₂-la ba-ni-in-kur₉
lugal-ra {d}nanna mu-da-hul₂ {d}nin-gal...
{d}suen-i-din-nam {d}nanna mu-da-hul₂ {d}nin-gal...
{d}a-nun-na diŋir gal-gal-e-ne šudu₃ mu-na-ša₄-aš
he₂-ŋal₂ nesaŋ₂ sikil nesaŋ₂ zag-mu-ka šu gal mu-un-du₇-du₇
kar nam-til₃-la kar urim₅{ki}ma-še₃ gun₂-bi im-mi-ni <unk>
{d}suen-e nidba si bi₂-in-sa₂ nibru{ki}še₃ un-tum₃
e₂-kur-re e₂ {d}en-lil₂-la₂-še₃...
{d}en-lil₂ nidba-da hul₂-la-e nam dug₃ mu-ni-tar
ama ugu-a-ni nin gal {d}nin-lil₂-la₂ mi₂ zid na-mu-un-dug₄
{d}suen-e {d}en-lil₂ {d}nin-lil₂-ra gu₃...
nam {d}suen-i-din-nam su₃-ra₂-še₃ tar-re-e-de₃ šu mu-un-ne-mu₂-mu₂
sipad sun₅-na gu₃ zid mi-ni-de₂-za-na nam-til₃...
{d}suen-i-din-nam gu₃ zid mi-ni-de₂-za-na nam-til₃...
zi ud su₃-ra₂ ŋal₂ nam-tar-ra zid nam-e-eš he₂-en-tar
ŋiš-šub-ba til₃-le ud da-ri₂-ka saŋ-e-eš he₂-en-ba
še saŋ-bi e₂-kur za-gin₃-še₃ ŋe₂₆-e ma-ra-e-gin₇
ninda gur₄ <unk> <unk> še hal-bi-gin₇ mu-bi he₂-eb₂-gu₅-ul
mu sag₉-sag₉ ud til₃-la itid silim-ma e-ne ga-sig₁₀-ga-de₃-en
e₂-gal-a-na ur₅ sag₉-ga šag₄ hul₂-la šu du₇ mu-ne <unk> en
{d}suen-i-din-na-am inim sag₉-sag₉-ge mu-un-ba til₃-le niŋ₂-ba-bi he₂-me-en
{ŋiš}gu-za nam-lugal-la saŋ he₂-il₂-la du-ri₂-še₃...
ud ul-še₃ mu-ni-ir gal-e kur šu₄-mu-un-na-ab-ze₂-en

Cuneiform:
<SURFACE>
...
...𒉎𒌇𒀭...
𒀭𒂗𒍪𒄿𒁷𒉆<unk>𒈣𒁕𒉌𒆜𒊕...
𒎏𒃲𒈨𒋼𒍥𒁕𒆬𒄀𒊺...
𒊺𒊕𒁉𒄘<unk>𒉈𒅔𒇲𒇲𒂍𒆳𒍝𒆳...
𒋼𒀀𒉆𒋾𒆷𒋼𒀀𒋀𒀊𒆠𒈠𒂠𒄘𒌧𒁉...
𒂍𒈤𒀀𒂍𒀭𒂗𒍪𒈾𒂠𒄾𒆷𒁀𒉌𒅔𒆭
𒈗𒊏𒀭𒋀𒆠𒈬𒁕𒄾𒀭𒎏𒃲...
𒀭𒂗𒍪𒄿𒁷𒉆𒀭𒋀𒆠𒈬𒁕𒄾𒀭𒎏𒃲...
𒀭𒀀𒉣𒈾𒀭𒃲𒃲𒂊𒉈𒆃𒈬𒈾𒁺𒀸
𒃶𒅅𒋃𒂖𒋃𒍠𒈬𒅗𒋗𒃲𒈬𒌧𒌌𒌌
𒋼𒀀𒉆𒋾𒆷𒋼𒀀𒋀𒀊𒆠𒈠𒂠𒄘𒁉𒅎𒈪𒉌<unk>
𒀭𒂗𒍪𒂊𒉻𒀭𒈹𒋛𒉈𒅔𒁲𒂗𒆤𒆠𒂠𒌧𒉐
𒂍𒆳𒊑𒂍𒀭𒂗𒆤𒇲𒂠...
𒀭𒂗𒆤𒉻𒀭𒈹𒁕𒄾𒆷𒂊𒉆𒄭𒈬𒉌𒋻
𒂼𒌋𒅗𒀀𒉌𒎏𒃲𒀭𒎏𒆤𒇲𒊩𒍣𒈾𒈬𒌧𒅗
𒀭𒂗𒍪𒂊𒀭𒂗𒆤𒀭𒎏𒆤𒊏𒅗...
𒉆𒀭𒂗𒍪𒄿𒁷𒉆𒋤𒁺𒂠𒋻𒊑𒂊𒉈𒋗𒈬𒌧𒉈𒊬𒊬
𒉺𒇻𒁔𒈾𒅗𒍣𒈪𒉌𒌤𒍝𒈾𒉆𒋾...
𒀭𒂗𒍪𒄿𒁷𒉆𒅗𒍣𒈪𒉌𒌤𒍝𒈾𒉆𒋾...
𒍣𒌓𒋤𒁺𒅅𒉆𒋻𒊏𒍣𒉆𒂊𒌍𒃶𒂗𒋻
𒄑𒊒𒁀𒋾𒇷𒌓𒁕𒌷𒅗𒊕𒂊𒌍𒃶𒂗𒁀
𒊺𒊕𒁉𒂍𒆳𒍝𒆳𒂠𒂷𒂊𒈠𒊏𒂊𒁶
𒃻𒆸<unk><unk>𒊺𒄬𒁉𒁶𒈬𒁉𒃶𒌈𒆪𒌌
𒈬𒊷𒊷𒌓𒋾𒆷𒌗𒁲𒈠𒂊𒉈𒂵𒋧𒂵𒉈𒂗
𒂍𒃲𒀀𒈾𒄯𒊷𒂵𒊮𒄾𒆷𒋗𒌌𒈬𒉈<unk>𒂗
𒀭𒂗𒍪𒄿𒁷𒈾𒄠𒅗𒊷𒊷𒄀𒈬𒌧𒁀𒋾𒇷𒃻𒁀𒁉𒃶𒈨𒂗
𒄑𒄖𒍝𒉆𒈗𒆷𒊕𒃶𒅍𒆷𒁺𒌷𒂠...
𒌓𒌌𒂠𒈬𒉌𒅕𒃲𒂊𒆳𒌋𒈬𒌧𒈾𒀊𒍢𒂗